Pnyx

Pnyx (Graece Πνύξ, genetivus Πυκνός) est collis Athenis ab Acropoli ad occidentem situs in quem populus Atheniensis quinto saeculo a.C.n. sive ad ferendas leges (quod populi concilium Ecclesia dicebatur) sive ad magistratus designandos sive nonnumquam etiam ad iudicandum coibat. Sexto saeculo a.C.n. in Agoram (Forum) coire solebat et quarti saeculi secunda parte in Dionysi Theatro consedere malebant. Ita in Aristophaneis Ecclesiazusis Praxagora sola e mulieribus orationem habere sciebat quia cum marito in Pycne habitarat unde oratores et demagogos populum adloquentes audire poterat. Et in Acharnensibus Dicaeopolis, civis bono publico devotus, qui in Pycna prima luce de pace acturus venit diu solus exspectat dum prytanes et reliqui cives pigre tardeque in Ecclesiam adveniant. Notae Plura legere si cupis Björn Forsen & Greg Stanton (Cur.), The Pnyx in the History of Athens. Proceedings of an International Colloquium Organised by the Finnish Institute at Athens, 7-9 October, 1994, Helsinki, 1996 Recensio critica Altera recensio critica K. Kourouniotes, Homer A. Thompson, "The Pnyx in Athens", Hesperia: The Journal of the American School of Classical Studies at Athens, 1932ː 90-217 Jonas Tadeu Silva Malaco, O lugar da assembléia dos cidadãos de Atenas, Sao Paolo, 2003 Nonnullae paginae apud Guglum librorum Jean-Charles Moretti, "La Pnyx, lieu de vote" in Voter en Grèce, à Rome et en Gaule, MOM Éditions, 2019ː 121-144 Nexus externi photographemata[nexus deficit] proplasma [nexus deficit] de tribus gradibus constructionis[nexus deficit]